sADyA vE nAma devA AsaMs te sarveRa yajYena saha svargaMl lokam AyaMs te devASICandAMsy abruvan somam Aharateti te jagatIM prAhiRvan sA trIRy akzarARi hitvEkAkzarA BUtvAgacCat trizwuBaM prAhiRvan sEkam akzaraM hitvA tryakzarA BUtvAgacCad gAyatrIM prAhiRvaMS caturakzarARi vE tarhi cCandAMsy Asan sA tAni cAkzarARi haranty AgacCad azwAkzarA BUtvA trIRi ca savanAni hastAByAM dve savane dantEr daMzwvA tftIyasavanaM tasmAd dve aMSumatI savane DItaM tftIyasavanaM dantEr hi tad daMzwvA Dayanty aharat tasya ye hriyamARasyAMSavaH parApataMs te pUtIkA aBavan yAni puzpARy avASIyanta tAny arjjunAni yat prAproTat te praproTAs tasmAt tftIyasavana ASiram avanayanti yam eva taM gAvaH somam adanti tasya taM rasam avanayanti sasomatvAya